text: Seisbierrum
  Seisbierrum is in doarp yn de gemeente De Waadhoeke, noardwest fan Frjentsjer. It doarp hat 1.758 ynwenners (31 desimber 2009). Oant de gemeentlike weryndieling yn 1984 makke Seisbierrum diel út fan de gemeente Barradiel. De lêste jierren is der in soad kastúnbou om it doarp.
  Sûnt 1987 hat Seisbierrum de piramide fan Aeolus (god fan de wyn). Aeolus is destiids boud as wyn-attraksje park en besikerssintrum fanwege it nije wynmole-eksperiminteel park tichtby Seisbierrum (feitlik op de himrik fan Easterbierrum).
  Seisbierrum waard yn it ferline ek wol neamd: Sixtabarra en Sixtusburen. De Nederlânske Herfoarme Tsjerke fan Seisbierrum út de 12e iuw is noch altyd wijd oan de Hillige Sikstus. Dat waard folksetymologysk fannijs útlein as sekx, Aldfrysk foar seis; de Nederlânske namme is dan ek itselde as de Aldfryske. Ut dy let-midsiuwske foarm ûntstie de moderne Fryske namme Seisbierrum. It doarp wurdt om it jier 600 al neamd.
  Yn 2010 hat de Sixtustsjerke in sânstiennen byld fan de hillige Adelbert út de 14e iuw weromkrige. It midsiuwske hilligebyld stie op in koarstek dat mei de byldestoarm fernield rekke. It byld hat gjin holle mear. It is yn 1960 weromfûn yn in tún by de tsjerke. It byld is op in sokkel yn de muorre fan de tsjerke delset.
  Seisbierrum foarmet mei Pitersbierrum in soarte dûbeldoarp, meidat beide doarpen de lêste 60 jier oan inoar groeid binne en ek fierder mei inoar ferweve binne. Doe't it gemeentehûs yn it dûbel-doarp kaam is ek fuortendaliks de skiedsline tusken beide doarpen in lytse hûndert meter opskood om der foaral foar te soargjen dat it gemeentehûs yn Seisbierrum kaam te stean.
  Sûnt de gemeentlike weryndieling fan 1984 is dat net mear in heikel punt, want doe waard Seisbierrum ynlive by de gemeente Frjentsjerteradiel. De skiedsline tusken Seisbierrum en Pitersbierrum is dêrby wer op it âlde plak komd te lizzen en is de diskusje dus dien.
  Ynhâld
  Mienskip[bewurkje seksje | boarne bewurkje]
  Tegearre hawwe de doarpen sa'n 1900 ynwenners yn likernôch 660 huzen (it bûtengebiet meirekkene) en dogge hja in soad dingen tegearre. It doarp hat in bibleteek en 2 basisskoallen, "De Barraboech" en "De Skeakel". Der is ien feriening foar Doarpsbelang en ien doarpshûs“ It Waad. Tsien kear yn't jier ferskynt harren doarpsblêd 'Silhûet'.
  Ien fan de Keninklike Rederikerskeamers fan Nederlân sit yn Seisbierrum: Keninklike Rederikerskeamer 'Ons Genoegen'.
  Ferienings[bewurkje seksje | boarne bewurkje]
  - Mir - soas
  - Koka - judo
  - Fuotbalferiening AVC
  Berne yn Seisbierrum[bewurkje seksje | boarne bewurkje]
  - Tsjerk Hiddes de Vries, Frysk admiraal en seeheld út de 17e iuw
  - Eelko Liauckama, geastlike
  - Eelko Liauckama, krúsfarder
  - Ytsje Steen, oersetster
  - Jetske Bilker, skriuwer
  - Jantsje Post, oersetter
  Strjitten[bewurkje seksje | boarne bewurkje]
  Alle strjitten yn Seisbierrum.
  Ferskaat[bewurkje seksje | boarne bewurkje]
  Sjoch ek[bewurkje seksje | boarne bewurkje]
  Boarnen, noaten en/as referinsjes: |